
- A helyi adókról módosításáról

                                  és a közszolgáltatás díjának 

13.sz. 

JEGYZŐKÖNYV

Készült: Készült: a Tikos Községi Önkormányzat Képviselő-testületének 2009. év  december  hó 9 napján 14,00 órakor a Községháza épületében (Tikos, Iskola u.16.) megtartott   KÖZMEGHALLGATÓ nyilvános  üléséről.

Jelen vannak:  Kónya László polgármester



Bogdán Géza képviselő



Nagy Imre alpolgármester



Rajkai Istvánné képviselő



Vida Józsefné képviselő

Igazoltan távol van: Kiss Zoltán Aladárné képviselő

Tanácskozási joggal jelen van:   Török Csilla körjegyző, Bene István falugondnok
A képviselő-testület közmeghallgató ülésén 7 fő lakossági érdeklődő jelent meg.

Kónya László polgármester köszönti a megjelenteket, megállapítja , hogy a testület  nyilvános  ülése határozatképes, az ülést megnyitja.  Javaslatot tesz a tárgyalandó napirendi pontokra.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:
136/2009./XII.9./kt.határozat:

Tikos Község Önkormányzatának Képviselő-testülete a 2009. december 9-én tartandó Közmeghallgató nyilvános ülésén az alábbi napirendet tárgyalta:

Napirend:

1.) Polgármester beszámoló az Önkormányzat és a Képviselő-testület 2009.évben végzett munkájáról

Előadó: Kónya László polgármester

2.) Lakosság véleményei, javaslatai, hozzászólásai
3.) Falugondnoki szolgálat 2009.évben végzett munkájáról szóló beszámoló elfogadása

Előadó: Bene István falugondnok
4.) A helyi adórendelet módosítása

Előadó: Kónya László polgármester

5.) Játszótér létesítésére benyújtandó pályázat tárgyalása, a 116/2009./XI.19./kt.htározat b.) pontjának hatályon kívül helyezése

Előadó: Kónya László polgármester

6.) A Körjegyzőség munkájáról szóló beszámoló tárgyalása

Előadó:  Török Csilla körjegyző
7.) A Körjegyző 2009.évi teljesítménykövetelményeinek teljesítéséről szóló értékelés  megtárgyalása 
Előadó: Kónya László polgármester

8.) A 2010.évi teljesítménykövetelmények meghatározása
Előadó: Kónya László polgármester 

9.) Az Önkormányzat 2010.évi munkatervének jóváhagyása
Előadó: Kónya László polgármester

      10.)Települési hulladékkezelési közszolgáltatásról szóló rendelet módosítása


Előadó: Kónya László polgármester

11.)Egyéb ügyek.
Határidő: azonnal

Felelős: Kónya László polgármester

1.)Napirend tárgyalása

Polgármester beszámoló az Önkormányzat és a Képviselő-testület 2009.évben végzett munkájáról

Előadó: Kónya László polgármester

(Szóbeli előterjesztés)

Kónya László:

Részletesen szóbeli beszámolót tart a megjelent lakossági érdeklődők részére az Önkormányzat és a Képviselő-testület 2009.évben végzett munkájáról.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

137/2009./XII.9./kt.határozat:

Tikos Község Önkormányzatának Képviselő-testülete a polgármester szóbeli beszámolóját az Önkormányzat és a Képviselő-testület 2009.évben végzett munkájáról tudomásul veszi.

Határidő: azonnal

Felelős: Kónya László polgármester

2.) Napirend tárgyalása
Lakosság véleményei, javaslatai, hozzászólásai

Szabó Imre megjelent lakossági érdeklődő:

Érdeklődik, hogy a balatonszentgyörgyi általános iskola és óvoda felújítása, - melyet fenntartó társulásnak Tikos Önkormányzata is tagja – mennyibe kerül összesen, illetve az 5 község egyenként hány forinttal járul hozzá mint saját erővel?

Kónya László:

A kért tájékoztatást megadja.

A megjelent lakossági érdeklődők részéről egyéb  vélemény, javaslat, hozzászólás nem merült fel.
3.) Napirend tárgyalása:

Falugondnoki szolgálat 2009.évben végzett munkájáról szóló beszámoló elfogadása

Előadó: Bene István falugondnok
(Szóbeli előterjesztés)

Bene István falugondnok:

Szóbeli tájékoztatást ad a Képviselő-testület tagjai és a megjelent lakossági érdeklődők részére a 2009.évben végzett munkájáról.

A képviselő-testület tagjai a falugondnok szóbeli beszámolójában foglaltakat megismerte, megtárgyalta.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

138/2009./XII.9./kt.határozat:

Tikos Község Önkormányzatának Képviselő-testülete a falugondnok 2009.évi munkájáról szóló beszámolójában foglaltakat megismerte, megtárgyalta, azt elfogadja.

Határidő: azonnal

Felelős: Kónya László polgármester

4.) Napirend tárgyalása
A helyi adórendelet módosítása

Előadó: Kónya László polgármester

(A rendelettervezet jelen jkv. mellékletét képezi.)

Kónya László:

Tájékoztatja a Képviselő-testület tagjait, hogy a jövő évben az Önkormányzat a többi magyarországi önkormányzathoz hasonlóan nagyon rossz gazdasági évnek néz elébe. Sajnos változnak a normatívák, kevesebb állami támogatásból eredő bevételhez jut majd az önkormányzat, az intézményeit akkor is fenn kell tartani, valamint minden kötelező feladatának eleget kell tennie.

Többletbevételhez kellene jutni az önkormányzatnak ahhoz, hogy a likviditás folyamatosan fennálljon.

A képviselő-testület évek óta nem emelt adót, a lakosság állandó és nem állandó lakosai (magánszemélyek) ingatlanuk után egységesen magánszemélyek kommunális adóját fizetnek.

Véleménye szerint be kellene vezetni egy új adónemet, az építményadót, mert a Sávoly községben megépítendő motor GP pálya vonzza ide a befektetőket a környékre, akik ingatlanokat vásárolnak, és nem magánszemélyként, hanem cégként, ezekre nem tudja az önkormányzat kivetni a magánszemélyek kommunális adóját.

Ismerteti a kivethető építményadó tól-ig határát. Javasolja a testületnek, hogy január 1-től 800.- Ft/m2 építményadó bevezetéséről döntsön, ezáltal nagyobb saját bevételhez fog jutni az önkormányzat.

A képviselő-testület 5 igen szavazattal, ellenszavazat és tartózkodás nélkül az alábbi rendeletet alkotta:

Tikos Község Önkormányzata Képviselő-testületének
19/2009./XII.9./sz. rendelet a

15/2005./XI.23./sz. rendelete a helyi adókról módosításáról
 
Tikos Község Önkormányzatának Képviselő-testülete a helyi adókról szóló 1990.évi C.törvény ( a továbbiakban: Htv.) 1.§.(1) bekezdésében és 6.§.-ában kapott felhatalmazás alapján az alábbi rendeletet (a továbbiakban: R.) alkotja:

1.§.

A 15/2005./XI.23./sz. rendelet 1.§.-a az alábbi c.) ponttal kiegészül:
„c.) lakásra és nem lakás céljára szolgáló épületre, épületrészre:

· építményadót”

2.§.

A 15/2005./XI.23./sz. rendelet 3.§.-a helyébe az alábbi rendelkezés lép:

„(1) Kommunális adó kötelezettség terheli a R. 7/A.§.-ában meghatározott magánszemély, amennyiben a 7/C §.e)  pontjának hatálya alá tartozik.
(2) Kommunális adókötelezettség terheli azt a magánszemélyt is, aki az önkormányzat illetékességi területén nem magánszemély tulajdonában álló lakás bérleti jogával rendelkezik. Amennyiben a lakás bérleti jogviszony alanyai bérlőtársak, akkor valamennyi bérlőtárs által írásban megkötött és az adóhatósághoz benyújtott megállapodásban, az abban megjelölt magánszemély tekintendő az adó alanyának. Ilyen megállapodás hiányában a bérlőtársak egyenlő arányban adóalanyok.

3.§.

A 15/2005./XI.23./sz. rendelet  „adóalanya alcím és a 4.§.-a helyébe az alábbi rendelkezés lép:

„4.§. Mentes a magánszemélyek kommunális adó fizetési kötelezettsége alól: 

a.) a magánszemély tulajdonában lévő lakás, ami után építményadót fizetnek.
b.) a magánszemély tulajdonában álló, nem lakás céljára szolgáló épület, épületrész.

4.§.

A képviselő-testület 15/2005./XI.23./sz. rendelet „az adókötelezettség keletkezése,  megszűnése” alcímet hatályon kívül helyezi.

5.§.

A 15/2005./XI.23./sz. rendelet  5.§.-a  helyébe az alábbi rendelkezés lép: 

„5.§. 

(1) Az adókötelezettség keletkezésére és megszűnésére a R.7/F. §-ában foglaltak az irányadóak.

(2) A 3.§.(2) bekezdésében foglalt lakásbérlet jog esetén az adókötelezettség a lakásbérleti jogviszony létrejöttét követő év első napján keletkezik és a jogviszony megszűnése évének utolsó napján szűnik meg.
(3) A lakásbérleti jogviszonynak az év első felében történő megszűnése esetén a második félévre vonatkozó adókötelezettség megszűnik.

6.§.

A 15/2005./XI.23./sz. rendelet 6.§.-a helyébe az alábbi rendelkezés lép:

„6.§.

(1) Az adó mértéke adótárgyanként 11.000.- Ft.”
(2) Az adót az adóhatóság kivetéssel állapítja meg és határozattal közli az adóalannyal.
(3) Az adókötelezettség keletkezését, illetve megszűnését, a körülményekben bekövetkezett változást, annak bekövetkezését követő 15 napon belül kell bevallani bevallás benyújtásával.

(4) A magánszemély kommunális adóját két egyenlő részletben március 15-ig belül kell bevallani bevallás benyújtásával. 

7.§.

A 15/2005./XI.23./sz. rendelet 7.§.-a helyébe az alábbi rendelkezés lép:

„7.§.”

(1) Adókedvezmény illeti meg a 3.§.(2) bekezdésében felsorolt adóalanyok közül azokat a magánszemélyeket, akik az önkormányzat illetékességi területén bejelentett lakóhellyel rendelkeznek, életvitelszerűen az önkormányzat illetékességi területén lévő lakásban laknak az alábbiak szerint:

a.) a 70 év felett








     90 %-os
b.) aki saját háztartásában 3 vagy több kiskorú gyermek ellátásáról gondoskodik       80 %-os

c.) aki tartósan beteg, ill. súlyosan fogyatékos személy ellátásáról gondoskodnak      80 %-os

d.) egyedül álló és öregségi nyugdíjban részesülő, valamint házasságban együtt élő 

     személyeket, amennyiben mind a ketten öregségi nyugdíjban részesülnek
     80 %-os

e.) ahol a családban az egy főre jutó nettó jövedelem a – tárgyévet megelőző hat

     hónap átlagában – az öregségi nyugdyj legkisebb összegének a másfélszeresét

     nem haladja meg








     70 %-os

f.) ahol a családban az egy főre jutó nettó jövedelem – a tárgyévet megelőző

hat hónap átlagában – az öregségi nyugdíj legkisebb összegének a kétszere-

ség nem haladja meg







     60 %-os

(3) A (1) bekezdésben megjelölteken túl 50 %-os kedvezmény illeti meg azt az állandó lakost, aki Tikos községben tartózkodási hellyel rendelkezik, és a családban az egy főre jutó nettó jövedelem – a tárgyévet megelőző 6 hónap átlagában – az öregségi nyugdíj legkisebb össze-
gének a másfélszeresét nem haladja meg.

8.§.

A 15/2005./XI.23./sz. rendelet az alábbi  „Építményadó” alcímmel és 7/A.§.-al kiegészül:

„Építményadó
„7/A.§.

(1) Adóköteles az önkormányzat illetékességi területén lévő építmények közül a lakás, üdülő, és a nem lakás céljára szolgáló épület, épületrész (továbbiakban: építmény)

(2)Az építményadó alkalmazásában az építményhez tartozik az építmény rendeltetésszerű használatához szükséges – az épületnek minősülő építmény esetén annak hasznos alapterületével, épületnek nem minősülő építmény esetén az általa lefedett földrészlettel egyező nagyságú – földrészlet.

9.§.

A 15/2005./XI.23./sz. rendelet az alábbi 7/B.§.-al kiegészül:

„7/B.§.

(1) Az adó alanya (2.§.) az, aki az év első napján az építmény tulajdonosa. Több tulajdonos esetén a tulajdonosok tulajdoni hányadaik arányában adóalanyok. Amennyiben az építmény az ingatlan-nyilvántartásba bejegyzett vagyoni értékű jog terheli, az annak gyakorlására jogosult az adó alanya.

(2) Több tulajdonos esetén valamennyi tulajdonos által írásban megkötött és az adóhatósághoz benyújtott megállapodásban az (1) bekezdésben foglaltaktól el lehet térni.”

10.§.

A 15/2005./XI.23./sz. rendelet az alábbi 7/C.§.-al kiegészül:

Mentes az adó alól:

a.) a szükséglakás

b.) a gyógy, vagy üdülőhelynek nem minősülő kitelepülésen fekvő komfort nélküli lakásból 100 m2,

c.) a szociális, egészségügyi és gyermekvédelmi, illetőleg a nevelés-oktatási intézmények céljára szolgáló helyiség,

d.) a költségvetési szerv, az egyház tulajdonában álló építmény,

e.) az a lakás, lakrész, garázs, amelynél a 7/A.§.(1) bekezdés szerinti adó alanya az önkormányzat illetékességi területén bejelentett lakóhellyel rendelkezik és abban ténylegesen lakik.”
11.§.
A 15/2005./XI.23./sz.rendelet az alábbi címmel „ Adófelfüggesztés” és 7/D.§.-al kiegészül:
Adófelfüggesztés

„7/D.§.

Az önkormányzat az adófelfüggesztés tárgyában az 1990.évi C.tv. 14/A.§.-ában foglaltakat alkalmazza.”

12.§.

A 15/2005./XI.23./sz. rendelet az alábbi 7/F.§.-al kiegészül:

„7/F.§.

(1)Az adókötelezettség a használatbavételi, illetőleg a fennmaradási engedély kiadását követő év első napján keletkezik. Az engedély nélkül épült vagy anélkül használatba vett építmény esetén az adókötelezettség a tényleges használatbavételt követő év első napján keletkezik.

(2) Az adókötelezettséget érintő változást, (így különösen a hasznos alapterület módosulását, az építmény átminősítését) a következő év első napjától kell figyelembe venni.

(3) Az adókötelezettség megszűnik az építmény megszűnése évének utolsó napján. Az építménynek az év első felében történő megszűnése esetén a második félévre vonatkozó adókötelezettség szűnik meg.

(4)Az építmény használatának szünetelése az adókötelezettséget nem érinti.”
13.§.

A 15/2005./XI.23./sz. az alábbi 7/G.§.-al kiegészül:
„7/G.§.

(1) Az adó alapja az építmény m2-ben számított hasznos alapterülete.

(2)Az adó mértéke 800.- Ft/m2.

(3) Az adóalanynak az adókötelezettség keletkezését, valamint az építményadóban történt változást követő 15 napon belül adóbevallást kell.

(4) Az építményadót az adóhatóság kivetés útján állapítja meg, és határozattal közli az adóalannyal.

(5) Az adóköteles építmény utáni adót az adózónak félévenként két egyenlő részletben, az adóév március 15-ig, illetve szeptember 15-ig kell megfizetni.

14.§.
A 15/2005./XI.23./sz.rendelet 21.§.-a az alábbi 26)- 28) ponttal kiegészül:
„26) kiegészítő helyiség:

Az, amely a lakás- és üdülőtulajdon rendeltetésszerű használatához szükséges, de huzamos emberi tartózkodásra részben is ideiglenesen sem szolgál (tüzelőtér, és salaktároló, szárító, padlás, szerszámkamra, szín, pince.)

27) kistelepülés:
A tanya, valamint az a település, ahol az állandó lakosok száma az 500 főt nem haladja meg.

28) komfortos az a lakás, amely:

a.) 12 m2-t meghaladó alapterületű lakószobával, főzőhelyiséggel, fürdőhelyiséggel és WC-vel,

b.) közművesítettséggel,

c.) melegvízellátással,

d.) egyedi fűtési móddal (szilárd, vagy olajtüzelésű kályhafűtéssel, elektromos hőtároló kályhával, gázfűtéssel) rendelkezik 81993.évi LXXVIII.tv. 2sz.melléklet)

15.§.

(1) E rendelet a kihirdetését követő 23.napon, 2010. január 1.napján lép hatályba.

(2) A rendelet kihirdetéséről a körjegyző gondoskodik az SZMSZ-ben meghatározottak szerint.

5.) Napirend tárgyalása

Játszótér létesítésére benyújtandó pályázat tárgyalása, a 116/2009./XI.19./kt.htározat b.) pontjának hatályon kívül helyezése

Előadó: Kónya László polgármester

(Szóbeli előterjesztés)

Kónya László:

A képviselő-testület a 2009. november 19-i ülésén tárgyalt arról, hogy pályázatot nyújt be a Tikos községben létesítendő játószótér bekerülési költségeire.

A pályázatot 2009.december 16-án éjfélig lehet postára adni. A testület megbízott egy céget a pályázat elkészítésével. A meghozott határozat b.) pontját módosítani szükséges, mert nem megfelelők az abban foglaltak. Ezért javasolja, hogy a testület helyezze hatályon kívül annak b.) pontját. A testület hozzon egy új határozatot.

Ismerteti az elkészített pályázat alapján a bekerülési költségeket.

A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

139/2009./XII.9./kt.határozat:

Európai Uniós EMVA pályázat elkészítése és benyújtása kültéri, közcélú feladatokat ellátó játszóterek kialakítására, meglévők korszerűsítésére, a játszótéri eszközök biztonságáról szóló 78/2003 (XI. 27) GKM rendeletnek megfelelően

Tikos Községi Önkormányzatának  Képviselő-testülete határozatot hoz arról, hogy a „Földművelésügyi és Vidékfejlesztési Miniszter 135/2008. (X. 18.) FVM rendelete az Európai Mezőgazdasági Vidékfejlesztési Alapból a falumegújításra és - fejlesztésre igénybe vehető támogatások részletes feltételeiről” szóló rendeletnek megfelelően pályázatot nyújt be a következő helyrajzi számú ingatlanokon az EU szabványoknak megfelelő játszóterek kialakítására illetve szabványosítására.
Egyben felkéri a Polgármestert a projekttel kapcsolatos szerződések megkötésére és a fejlesztés előrehaladásáról való beszámolásra.

A pályázathoz kapcsolódó  teljes (bruttó)  pályázati összeg   5.986.166.- Ft  

Az önkormányzati kötelezettség vállalás mértéke a fenti összegre eső ÁFA, mely a jelenleg érvényben lévő törvény alapján 25%, azaz 1.197.233.- Ft. 

Tikos  belterület 19/1 hrsz.

Határidő: azonnal

Felelős:  Kónya László polgármester

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

140/2009./XII.9./kt.határozat:

Tikos Község Önkormányzatának Képviselő-testülete a 116/2009./XI.19./kt.határozat b.) pontját hatályon kívül helyezi.

Határidő: azonnal

Felelős: Kónya László polgármester

6.) Napirend tárgyalása
A Körjegyzőség munkájáról szóló beszámoló tárgyalása

Előadó:  Török Csilla körjegyző

(Az írásos előterjesztés jelen jkv. mellékletét képezi.)

A képviselő-testület tagjai az írásos előterjesztésben foglaltakat megismerték, megtárgyalták. 

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

141/2009./XII.9./kt.határozat:

Tikos Község Önkormányzatának Képviselő-testülete a Körjegyzőség 2009.évi tevékenységéről szóló beszámolót elfogadja.

A képviselő-testület megköszöni a körjegyző és a körjegyzőség dolgozó 2009.évben végzett lelkiismeretes munkáját.

Határidő: azonnal

Felelős: Kónya László polgármester
7.) Napirend tárgyalása

A Körjegyző 2009.évi teljesítménykövetelményeinek teljesítéséről szóló értékelés  megtárgyalása 

Előadó: Kónya László polgármester

(Az írásos előterjesztés jelen jkv. mellékletét képezi.)

A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

142/2009./XII.9./kt.határozat:

Tikos Község Önkormányzatának Képviselő-testülete Török Csilla körjegyző teljesítménykövetelményeinek értékeléséről szóló, a megállapodás alapján egyéb munkáltatói jogkört gyakorló Balatonszentgyörgy Község Polgármestere által előterjesztett ismertetőt elfogadják, és megállapítják, hogy a körjegyző számára 2009.évre előírt munkaköri és egyéni teljesítménykövetelményeit teljesítette. A képviselő-testület a 2010.évre a 2009.évinek megfelelő teljesítménykövetelményeket határozzák meg a körjegyző részére, kiegészítve azzal, hogy a 2010.évben esedékes országgyűlési és önkormányzati választások sikeres lebonyolításában is aktívan működjön közre.

Határidő: azonnal

Felelős: Kónya László polgármester

8.) Napirend tárgyalása

A 2010.évi teljesítménykövetelmények meghatározása

Előadó: Kónya László polgármester 

(Az írásos előterjesztés jelen jkv. mellékletét képezi.)

A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

143/2009./XII.9./kt.határozat:
Tikos Község Önkormányzatának Képviselő-testülete a Körjegyzőség 2010.évi teljesítménykövetelményeit e jegyzőkönyv mellékletét képező írásos előterjesztésben foglaltaknak megfelelően jóváhagyja.

Határidő: azonnal

Felelős: Kónya  László polgármester

9.)Napirend tárgyalása
Az Önkormányzat 2010.évi munkatervének jóváhagyása

Előadó: Kónya László polgármester

(Az írásos előterjesztés jelen jkv. mellékletét képezi.)

A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

144/2009./XII.9./kt.határozat:

Tikos Község Önkormányzatának Képviselő-testülete az Önkormányzat 2010.évi munkatervét megismerte, megtárgyalta, azt jóváhagyta, a 2010.évi  munkája alapjának tekinti.

Határidő: azonnal

Felelős: Kónya  László polgármester

10.)Napirend tárgyalása

Települési hulladékkezelési közszolgáltatásról szóló rendelet módosítása

Előadó: Kónya László polgármester

(A rendelettervezet jelen jkv. mellékletét képezi.)

Kónya László:

A képviselő-testület a 2009.november 19-i ülésén módosította a 14/2005./XI.23./sz. rendelet a települési hulladékkezelési közszolgáltatás rendjéről és a közszolgáltatás díjának  megállapításáról módosításáról, ahol megállapított a 2010.január 1-től érvényes hulladékkezelési közszolgáltatás díját. A képviselő-testület döntött arról is, hogy 100 %-os mértékben átvállalja a lakosságtól a díjakat,  és negyedévente megfizeti a hulladékszállítási közszolgáltatás díját a közszolgáltatást végző Zöldfok Zrt. részére. A díjat megállapított tonna után fizeti meg az önkormányzat, ennek ellenére meg kell állapítani. A Zöldfok Zrt. elkészítette a települési szilárd hulladék gyűjtésére, szállítására, kezelésére és ártalmatlanítására vonatkozó közszolgáltatás 2010.évi díjra vonatkozat javaslatát 110 litere edényre vetítve. Javasolja a testületnek, hogy a rendelete 2.sz. mellékletét .
A képviselő-testület tagjai a rendelettervezetben, valamint a polgármester szóbeli előterjesztésében foglaltakat megismerte, megtárgyalta.

A képviselő-testület 5 igen szavazattal, ellenszavazat és tartózkodás nélkül az alábbi rendeletet alkotta:

Tikos Község Önkormányzata Képviselő-testületének

20/2009./XII.9./sz. rendelete

a 14/2005./XI.23./sz.  rendelete a települési hulladékkezelési közszolgáltatás rendjéről és a közszolgáltatás díjának megállapításáról módosításáról
A Képviselő-testület a helyi önkormányzatokról szóló 1990. évi LXV. tv. 16. § (1) bekezdésében, valamint a környezet védelméről szóló 1995. évi LIII. tv. 46. § (1) bekezdés c) pontjában és a hulladékgazdálkodásról szóló 2000. évi XLIII. tv. (a továbbiakban: Hgt.) 23. §-ában kapott felhatalmazás alapján a helyi hulladékkezelési közszolgáltatás rendjéről és a közszolgáltatás díjáról a következő rendeletet alkotja:

1.§.

A 14/2005./XI.23./sz. rendelet 16/2009./XI.19./sz. rendelettel módosított, 2010. január 1.-től hatályos 2.sz. melléklete az alábbi III.ponttal kiegészül:

„III.

Űrítési díj 110 literes edényzet eseténben:


341.- Ft /ürítés + ÁFA

2.§.

(1)E rendelet a kihirdetését követő  23.napon, 2010. január 1-jén lép hatályba.

(2) A rendelet kihirdetéséről a körjegyző gondoskodik az SZMSZ-ben meghatározottak szerint.

11.)Napirendtárgyalása
Egyéb ügyek

11.1. Katasztrófavédelemmel kötendő együttműködési megállapodás

Előadó: Kónya László polgármester

(A megállapodás tervezet jelen jkv. mellékletét képezi.)

A képviselő-testület az együttműködési megállapodás tervezetben foglaltakat megismerte, megtárgyalta.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

145/2009./XII.9./kt.határozat:


Tikos Község Önkormányzatának Képviselő-testülete a Somogy Megyei Katasztrófavédelmi Igazgatóság Polgárvédelmi Irodával kötendő együttműködési megállapodás tervezetben foglaltakat megismerte, megtárgyalta, a megállapodást megköti, aláírására a polgármestert felhatalmazza.

A Polgári Védelmi Iroda működéséhez adandó ( 132 fő x 55.- Ft= 7.260.- ), azaz Hétezerkettőszázhatvan 00/100 forint hozzájárulást a 2010.évi költségvetési kiadásai terhére biztosít.

Határidő. azonnal

Felelős: Kónya László polgármester
11.2, Központi Háziorvosi Ügyeleti Társulás, az Önkormányzatok Bölcsődei Társulás közös megegyezéssel történő megszüntetéséhez való hozzájárulás, valamint Többcélú kistérségi társulás társulási  megállapodás módosítás elfogadása

Előadó: Kónya László  polgármester

(Szóbeli előterjesztés + írásbeli előterjesztés Marcali Kistérség Többcélú Társulási megállapodás módosítás szövege)

Kónya László::

A Marcali Kistérségi Többcélú Társulási Tanács 2009. november 24-i ülésén döntött Marcali Város Szociális és Egészségügyi Szolgáltató Központ feladat ellátásának átvételéről Marcali Város Önkormányzatától. A települési önkormányzatok többcélú kistérségi társulásáról szóló 2004. évi CVII. törvény 3.§ 1) bekezdése határozza meg a többcélú kistérségi társulás társulási megállapodásának tartalmát. a 3.§ 1) bekezdés d)  pontja szerint a Társulási Megállapodásnak tartalmaznia kell a meglévő vagy tervezett — közös fenntartású intézmények megjelölését, amelyek biztosítják a többcélú kistérségi társulás által ellátott önkormányzati közszolgáltatásokat. 

Az intézmény által ellátott közszolgáltatásokat mikro körzeti intézményfenntartó társulások biztosították, melyek közös megegyezéssel történő megszűntetése szükséges az érintett települések tekintetében. Valamint szükségessé vált a Marcali Kistérség Többcélú Társulási Megállapodásának módosítása is.

Javasolja a képviselő-testület részére, hogy a két mikro társulás esetében járuljon hozzá a közös megegyezéssel történő megszüntetéséhez, a Marcali Kistérség Többcélú Társulási Megállapodásítását tárgyalja meg és fogadja el.

A képviselő-testület tagjai a szóbeli és az írásbeli  előterjesztésekben foglaltakat tárgyalja meg és fogadja el.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

146/2009./XII.9./kt.határozat:

Tikos Község Önkormányzatának Képviselő-testülete a Központi Háziorvosi Ügyeleti Társulás közös megegyezéssel történő megszüntetéséről szóló szóbeli előterjesztésben foglaltakat megismerte, megtárgyalta, ahhoz hozzájárul.

Felkéri a polgármestert, hogy a testület döntéséről a Marcali Kistérség Többcélú Társulása elnökét értesítse.

Határidő: azonnal

Felelős: Kónya László  polgármester

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

147/2009./XII.9./kt.határozat:

Tikos Község Önkormányzatának Képviselő-testülete az Önkormányzatok Bölcsődei Társulása  közös megegyezéssel történő megszüntetéséről szóló szóbeli előterjesztésben foglaltakat megismerte, megtárgyalta, ahhoz hozzájárul.

Felkéri a polgármestert, hogy a testület döntéséről a Marcali Kistérség Többcélú Társulása elnökét értesítse.

Határidő: azonnal

Felelős: Kónya László  polgármester

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

148/2009./XII.9./kt.határozat:

Tikos Község Önkormányzatának Képviselő-testülete a Marcali Kistérség Többcélú Társulása társulási megállapodásának módosításában foglaltakat megismerte, megtárgyalta, azt elfogadja.

Felkéri a polgármestert, hogy a testület döntéséről a Marcali Kistérség Többcélú Társulása elnökét értesítse.

Határidő: azonnal

Felelős: Kónya László polgármester

11.3. Zárt ülés elrendelése

A képviselő-testület  egyhangúlag a továbbiakban tárgyalandó ügyekre – jellegük miatt – zárt ülést rendel el.

Kónya László

